મને ખબર છે આજના કોમ્પીટીશનના જમાનામાં તમે કામ નાં કરો તો ફેંકાય જાવ પણ ઘણાને આપણી ટીપીકલ ઈન્ડીયન મેન્ટાલીટી પ્રમાણે સાત પેઢીનું ભેગું કરવું છે તો ઘણાને દેખાડો કરવા માટે ભેગું કરવું છે. આમાં "ક્વોલીટી લાઈફ" ક્યાય પાછળ ધકેલાય જાય છે. ઘણી વાર વિદેશના પર્યટકો વિશે વાત કહેતા હોય છે કે એ અમુક જોબ કરતો હતો કે બિઝનેસ કરતો હતો થોડુ સેવિંગ કરી ફરવા નીકળી ગયો કે અમુક તો ફરતા ફરતા જ બ્લોગીંગ, ફોટોગ્રાફી કે બીજી પાર્ટ ટાઈમ જોબ કરીને કમાઈ લેતા હોય છે. ફરવા સિવાય પણ ત્યાના લોકો ગાર્ડનિંગ, વાંચન, જીમ, કે અમુક રમતો શોખ પ્રમાણે રમતા જ હોય છે. મોટા ભાગના દેશોમાં શની રવી બે દિવસ વીકએન્ડ હોય છે (આપણે પણ અહી અમુક આઈ.ટી કંપનીઓમાં હોય છે), એ લોકો આ ૨ દિવસ ધંધા પણ બંધ રાખે છે. હજુ એ લોકો વર્કિંગ ડેમાં પણ કામના કલાકો ઘટાડવાનું વિચારે છે.